CELEX: 32014R1292
Language: da
Date: 2014-07-17 00:00:00
Title: Kommissionens delegerede forordning (EU) nr. 1292/2014 af 17. juli 2014 om betingelser for klassificering uden prøvning af visse typer ikke-overfladebehandlede trægulve i overensstemmelse med EN 14342 for så vidt angår reaktion ved brand  EØS-relevant tekst

5.12.2014   
            
            
               DA
            
            
               Den Europæiske Unions Tidende
            
            
               L 349/27
            
         KOMMISSIONENS DELEGEREDE FORORDNING (EU) Nr. 1292/2014
   af 17. juli 2014
   om betingelser for klassificering uden prøvning af visse typer ikke-overfladebehandlede trægulve i overensstemmelse med EN 14342 for så vidt angår reaktion ved brand
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1), særlig artikel 27, stk. 5, og
   ud fra følgende betragtninger:
   
               (1)
            
            
               Der blev ved Kommissionens beslutning 2000/147/EF (2) vedtaget et system til klassificering af byggevarers ydeevne med hensyn til reaktion ved brand. Trægulve er blandt de byggevarer, der er omfattet af denne beslutning.
            
         
               (2)
            
            
               Prøvninger har vist, at trægulve, der er omfattet af den harmoniserede standard EN 14342, har en stabil og forudsigelig ydeevne med hensyn til reaktion ved brand, forudsat at de opfylder visse betingelser vedrørende træets massefylde, gulvets tykkelse og produktets endelige monteringstilstand.
            
         
               (3)
            
            
               Trægulve, der er omfattet af den harmoniserede standard EN 14342, bør derfor anses for at opfylde de ydeevneklasser med hensyn til reaktion ved brand, der er fastlagt i beslutning 2000/147/EF om disse betingelser, uden at der kræves yderligere prøvning —
            
         VEDTAGET DENNE FORORDNING:
   Artikel 1
   Trægulve, der er omfattet af den harmoniserede standard EN 14342, og som opfylder de betingelser, der er fastsat i bilaget, anses for at opfylde kravene for de ydeevneklasser, der er angivet i bilaget, uden prøvning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. juli 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 88 af 4.4.2011, s. 5.
   
      (2)  Kommissionens beslutning 2000/147/EF af 8. februar 2000 om gennemførelse af Rådets direktiv 89/106/EØF for så vidt angår klassificering af byggevarer efter ydeevne med hensyn til reaktion ved brand (EFT L 50 af 23.2.2000, s. 14).
   
      BILAG
      
                  Produkt (1)
                      (7)
                  
               
               
                  Produktoplysninger (4)
                  
               
               
                  Mindste gennemsnitlige massefylde (5)
                  
                  (kg/m3)
               
               
                  Mindste samlede tykkelse
                  (mm)
               
               
                  Endelig monteringstilstand
               
               
                  Gulvklasse (3)
                  
               
            
                  Trægulv
               
               
                  Massivt trægulv af fyr eller gran
               
               
                  Fyr: 480
                  Gran: 400
               
               
                  14
               
               
                  Uden luftmellemrum nedenunder
               
               
                  Dfl-s1
               
            
                  Trægulv
               
               
                  Massivt gulv af bøg, eg, fyr eller gran
               
               
                  Bøg: 700
                  Eg: 700
                  Fyr: 430
                  Gran: 400
               
               
                  20
               
               
                  Med eller uden luftmellemrum nedenunder
               
               
                  Dfl-s1
               
            
                  Træparket
               
               
                  Massivt træparket (et lag) af valnød
               
               
                  650
               
               
                  8
               
               
                  Limet på underlag (6)
                  
               
               
                  Dfl-s1
               
            
                  Træparket
               
               
                  Massivt parket (et lag) af eg, ahorn eller ask
               
               
                  Ask: 650
                  Ahorn: 650
                  Eg: 720
               
               
                  8
               
               
                  Limet på underlag (6)
                  
               
               
                  Dfl-s1
               
            
                  Træparket
               
               
                  Flerlagsparket med et øverste lag af eg med en tykkelse på mindst 3,5 mm
               
               
                  550
               
               
                  15 (2)
                  
               
               
                  Uden luftmellemrum nedenunder
               
               
                  Dfl-s1
               
            
                  Trægulv og -parket
               
               
                  Massivt trægulv og -parket ikke specificeret ovenfor
               
               
                  400
               
               
                  6
               
               
                  Alle
               
               
                  Efl
                  
               
            
         (1)  Monteret i henhold til EN ISO 9239-1 på et underlag af mindst klasse D-s2, d0 med en mindste gennemsnitlig massefylde på 400 kg/m3 eller med et luftmellemrum (minimumshøjde 30 mm) nedenunder.
      
         (2)  Et mellemlag af mindst klasse Efl med en tykkelse på højst 3 mm og en mindste massefylde på 280 kg/m3 kan medtages.
      
         (3)  Klasse som fastsat i tabel 2 i bilaget til beslutning 2000/147/EF.
      
         (4)  Uden overfladebehandling.
      
         (5)  Konditioneret i overensstemmelse med EN 13238 (50 % RH, 23 °C).
      
         (6)  Underlag af mindst klasse D-s2, d0.
      
         (7)  Gælder også for trappetrin.